مکزیکین مشهور تعطیل بؤلگه‌سی آکاپولکودا، اویوشدوروجو چته‌لرینین پلیس تشکیلاتینا سیزدیغی قایغیسییلا شهرده‌کی بوتون پلیس مأمورلاری حاقین‌دا سوروشدورما باشلادیلدی.
شهرده وظیفه‌لی بوتون پلیس مأمورلارینین سلاحلارینا ال قویولدو.
آکاپولکودا ایالت پلیسی و عسگرلر گزه‌جک.
سوروشدورما شهرده ایکی یوکسک سویه‌لی پلیسین جینایتله سوچلانماسین‌دان سونرا باشلادیلدی.
مکزیک پلیس یئتکی‌لیلری، آکاپولکوداکی سوروشدورمانین پلیس مأمورلارینین مسلکی تعلیملرینین یئترسیز و معاشلارینین آشاغی اولماسی سببی ایله چته‌لر طرفین‌دن هدفه آلینابیله‌جگی قایغیسییلا باشلادیلدیغینی آچیقلادی.
چته‌لرین پلیسه اونلارا ایشله‌مه‌سی اوچون پول تکلیف ائتدیگی و بونو رد ائد‌ن مأمورلاری اؤلدورمکله تهدید ائتدیگی بیلدیریلیر.
زنگین و مشهور آداملارین رغبت ائتمه‌سی ایله شؤهرت قازانان آکاپولکو، سون دؤورده اویوشدوروجو چته‌لرینین کنترلونا گچدی و جینایتلر آرتدی.
آمریکا قزئتلرینین "مکزیکنین جینایت باشکندی" دئدیگی آکاپولکو اؤلکه‌ده ان چوخ جینایت ایشله‌نن یئر اولدو.
آمریکا خاریجی ایشلر باخانلیغینین مارس‌دا یاییملادیغی توریزم خاویاریسیندا آکاپولکونون باغلی اولدوغو گوئررو ایالتی، سوریه، عراق و افغانیستانلا عینی کاتگوریده یئر آلدی.
ایالت‌ده اویوشدوروجو چته‌لری هروین یاپیمی اوچون خاشخاش یئتیشدیریر.
